
Uznesenie Okresný súd Lučenec vo veci navrhovateľky: A. B., narodená XX.XX.XXXX, trvale bytom: mesto Lučenec, t.č. C. D. X, E. F. B. XXX, štátny občan Slovenskej republiky proti druhému manželovi: G. B., narodený XX.XX.XXXX, trvale bytom: obec H., t.č. C. D. X, E., štátny občan Slovenskej republiky, za účasti maloletých detí: A. B., narodený XX.XX.XXXX, I. B., narodený XX.XX.XXXX, J. B. narodený XX.XX.XXXX, K. B., narodená XX.XX.XXXX, F. B., narodený XX.XX.XXXX, F. B., narodený XX.XX.XXXX, L. B., narodená XX.XX.XXXX a A. B., narodená XX.XX.XXXX, všetci bytom ako matka, o rozvod manželstva a úpravu pomerov manželov k ich maloletým deťom na čas po rozvode, takto rozhodol: Súd konanie z a s t a v u j e . odôvodnenie: 1. Návrhom na začatie konania zo dňa 02.01.2026, doručeným tunajšiemu súdu dňa 05.01.2026, sa navrhovateľka domáhala rozvodu manželstva a úpravy pomerov manželov k ich maloletým deťom na čas po rozvode. 2. Podaním návrhu vznikla navrhovateľke podľa § 5 ods. 1 písm. a) zákona Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení neskorších predpisov (ďalej len „zákon o súdnych poplatkoch“) a položky 7 písm. a) Sadzobníka súdnych poplatkov, ktorý tvorí prílohu zákona o súdnych poplatkoch, povinnosť zaplatiť súdny poplatok z návrhu na začatie konania o rozvod manželstva vo výške 100,00 Eur. 3. Keďže navrhovateľka pri podaní návrhu na rozvod manželstva súdny poplatok nezaplatila, súd ju výzvou zo dňa 07.01.2026 vyzval na zaplatenie súdneho poplatku vo výške 100,00 Eur v lehote 10 dní od doručenia výzvy s poučením, že ak tak v určenej lehote neurobí, súd konanie zastaví. 4. Súd vykonal doručenie výzvy navrhovateľke na adresu trvalého pobytu – mesto Lučenec, aj na adresy, ktoré uviedla navrhovateľka v návrhu – B. XXX a tiež C. D. M. X, E. s tým, že navrhovateľke bola výzva na zaplatenie súdneho poplatku doručená do vlastných rúk dňa 03.03.2026, a to s poukazom na ustanovenie § 111 ods. 3 zákona č. 160/2015 Z. z. Civilného sporového poriadku (ďalej len „CSP“), v zmysle ktorého sa písomnosť považuje za doručenú dňom vrátenia nedoručenej zásielky súdu, a to aj vtedy, ak sa adresát o tom nedozvie, pričom navrhovateľka v určenej lehote súdny poplatok nezaplatila. Lehota na zaplatenie súdneho poplatku uplynula dňa 13.03.2026. 5. Podľa § 2 ods. 1 písm. a) zákona o súdnych poplatkoch, poplatníkom je navrhovateľ poplatkového úkonu, ak je podľa sadzobníka ustanovený poplatok z návrhu. 6. Podľa § 5 ods. 1 písm. a) zákona o súdnych poplatkoch, poplatková povinnosť vzniká podaním žaloby, návrhu, odvolania, žaloby na obnovu konania, dovolania, kasačnej sťažnosti alebo žiadosti na vykonanie
poplatkového úkonu, ak je poplatníkom žalobca alebo navrhovateľ, odvolateľ, ten, kto podal žalobu na obnovu konania, dovolateľ a ten, kto podal kasačnú sťažnosť. 7. Podľa § 6 ods. 1 prvá veta zákona o súdnych poplatkoch, sadzba poplatku je uvedená v sadzobníku percentom zo základu poplatku alebo pevnou sumou. 8. Podľa § 8 ods. 1 zákona o súdnych poplatkoch, poplatok za podanie návrhu alebo žiadosti, poplatok za uplatnenie námietky zaujatosti v konkurznom konaní alebo reštrukturalizačnom konaní podľa osobitného predpisu a poplatok za konanie o dedičstve je splatný vznikom poplatkovej povinnosti. 9. Podľa § 9 ods. 4 zákona o súdnych poplatkoch, poplatok sa platí súdu, ktorý viedol konanie na prvej inštancii alebo za ktorého úkon sa poplatok vyberá. 10. Podľa § 10 ods. 1 zákona o súdnych poplatkoch, ak nebol zaplatený poplatok splatný podaním žaloby, návrhu na začatie konania, dovolania alebo kasačnej sťažnosti, súd podľa § 9 vyzve poplatníka, aby poplatok zaplatil v lehote, ktorú určí, spravidla v lehote desiatich dní od doručenia výzvy; ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený. 11. Vzhľadom na skutočnosť, že navrhovateľka ani na výzvu súdu súdny poplatok z návrhu na začatie konania nezaplatila, pričom bola poučená o procesných následkoch nezaplatenia súdneho poplatku v stanovenej desaťdňovej lehote od doručenia výzvy na zaplatenie súdneho poplatku, súd konanie pre nezaplatenie súdneho poplatku zastavil. Poučenie: Proti tomuto uzneseniu nie je prípustné odvolanie. Proti uzneseniu súdu prvej inštancie vydanému súdnym úradníkom, ktoré treba doručiť, je prípustná sťažnosť. Sťažnosť môže podať ten, v koho neprospech bolo uznesenie vydané v lehote 15 dní od doručenia uznesenia na súde, ktorý napadnuté uznesenie vydal. O sťažnosti rozhoduje súd prvej inštancie spravidla bez nariadenia pojednávania. Ak nie je sťažnosť dôvodná, súd sťažnosť zamietne. Ak je sťažnosť dôvodná, súd napadnuté uznesenie zruší alebo zmení; s prípade zrušenia uznesenia je súdny úradník viazaný právnym názorom súdu.

